अखिल राजस्थानसंयुक्त कर्मचारी महासंघ एकीकृत जिला दौसा शाखा की बैठक जिलाध्यक्ष भगवान सहाय वर्मा की अध्यक्षता में हुई। बैठक में कर्मचारियों की वेतन विसंगतियों का विवरण तीन दिन में प्रस्तुत करने, सातवें वेतन कमीशन रिपोर्ट का अध्ययन करने तथा उसमें संशोधन के प्रस्ताव 15 दिन में प्रस्तुत करने का निर्णय लिया, ताकि उक्त मांगों को प्रांतीय स्तर पर रखा जा सके। इस दौरान बीकानेर में 1 मई को महेंद्र सिंह की अध्यक्षता में होने वाले थार सम्मेलन को सफल बनाने के लिए सभी संवर्ग 10-10 कर्मचारी तैयार करने का निर्णय लिया। सम्मेलन में 30 अप्रैल को ट्रेन द्वारा कार्यकर्ता रवाना होंगे।